18. ΝΟΜΟΣ υπ’ αριθ. 3701 της 8/11 Μαΐου 1957 Περί επεκτάσεως της περιοχής του Οργανισμού Λιμένος Πειραιώς. Άρθρον μόνον.-1.Η περιοχή του Λιμένος Πειραιώς, ως αύτη καθορίζεται εν άρθρ. 2 παρ. 1 του δια του υπ’ αριθ. 1630/1951 Νόμου κυρωθέντος υπ’ αριθ. 1559/1950 Α.Ν. και επεξετάθη μεταγενεστέρως δια των κατά την παρ. 4 του αυτού άρθρ. 2 εκδοθέντων Β.Δ/των, επεκτείνεται και εις το τμήμα του Φαληρικού Όρμου το διήκον από της νοητής προεκτάσεως της δυτικής οικοδομικής γραμμής της Λεωφόρου Συγγρού, προς την κατεύθυνσιν Νέου Φαλήρου και μέχρι της νοητής επίσης προεκτάσεως της ανατολικής οικοδομικής γραμμής του θεάτρου Νέου Φαλήρου δια την κατασκευήν πρώτον αποβάθρας δι’ επιβίβασιν και αποβίβασιν Υψηλών Προσώπων ημετέρων και ξένων απαγορευομένης της χρησιμοποιήσεώς της δια την εξυπηρέτησιν της Τουριστικής ή επιβατικής κινήσεως και δεύτερον την αξιοποίησιν της παραλίας δια λαϊκά θαλάσσια λουτρά. Δια της υπ’ αριθ. Γ 40708 της 12 Ιαν./25 Φεβρ. 1959 αποφ. Υπ. Συγκοινωνιών και Δημ. Έργων, εκδοθείσης συμφώνως προς τας διατάξεις του άρθρ. 23 Α.Ν. 2344/1940 (ανωτ. σελ. 188) καθωρίσθη το πλάτος της ανωτέρω λιμενικής ζώνης 1)από Λεωφ. Συγγρού μέχρι του αντλιοστασίου της ΗΕΑΠ, μέχρι του κρασπέδου του παραλιακού πεζοδρομίου και Σ)από του αντλιοστασίου της Η.Ε.Α.Π. μέχρι του θεάτρου Ν. Φαλήρου μέχρι του προς την ξηράν επιχωμένου μετώπου του κατά μήκος υφισταμένου παραλιακού κρηπιδοτοίχου. 2.Ο Οργανισμός Λιμένος Πειραιώς υποχρεούται να καταβάλη εις το Υπουργείον Εθνικής Αμύνης το ποσόν των δραχ. 1.500.000 δια την πληρωμήν των δαπανών κατεδαφίσεως, αποζημιώσεως και επανεγκαταστάσεως εις άλλον χώρον, των εις την ανωτέρω προγραφομένην περιοχήν υπαρχόντων κτισμάτων και εγκαταστάσεων της Β. Αεροπορίας. 3.Δύναται ο Ο.ΛΠ. να επιβάλη εισιτήριον δια τα θαλάσσια λουτρά εις την ανωτέρω καθοριζομένην περιοχήν ουχί ανώτερον της 1 δραχμής. 4.Δια τον εξοπλισμόν και την λειτουργίαν του Σταθμού Α΄ Βοηθειών Πειραιώς, δύναται ο Ο.Λ.Π. δι’ αποφάσεως του Διοικητικού Συμβουλίου να επιχορηγή τον Οργανισμόν «Πρώται Βοήθειαι Πειραιώς» μέχρι του ποσού των δραχ. 200.000 ετησίως αναγραφομένης της σχετικής πιστώσεως εις τον προϋπολογισμόν του. 20.Δ.δ.18 Οργανισμός Λιμένος Πειραιώς Ανώνυμη Εταιρία (Ο.Λ.Π. Α.Ε.)

[Source: greek_legal_code_raptarchis | Tokens: 1960]